Exqrch/javanese-Komodo-pixelgpt huggingface dataset:
Kathah panliti ingkang nliti kénging menapa kanguru mlumpat nalika pindhah panggènan
Nalika nembé lair, kanguru enèm bobotipun namung setengah gram
Anak kanguru punika manggèn wonten ing kanthong ibunipun kirang langkung sangang wulan
Anak kanguru manggèn wonten ing kanthong ibunipun supados aman saking bebaya
Kanguru siti gadhah nama Latin "Thylogale Brunni"
Kanguru siti punika salah setungaling kéwan asli Indonésia
Kanguru siti asalipun saking Papua
Sanajan taksih satunggal kulawarga kaliyan Kanguru Australia, nanging bèntenipun saged dipunpirsani saking ukuran badanipun
Kanguru siti Papua utawi ingkang limrahipun dipunwastani "Lau-Lau" déning sing ndunungi, ukuranipun alit
Kanguru siti inggilipun kirang langkung namung 90 cm
Déné bobotipun boten langkung saking 10 kg
Kanthi punika, kanguru siti dados kanguru ingkang paling alit sadonya
Habitat aslinipun kanguru siti punika wonten ing wana subtropis saha padhang Savana
Kanguru siti punika gadhah sipat ingkang boten mbebayani dhumateng manungsa
Kanguru punika langkung saged dados réncangipun manungsa tinimbang kanguru Australia
Kanguru siti ugi kalebet kéwan ingkang saged cures, amargi habitat kanguru siti punika sangsaya kirang saha kathah kanguru ingkang dipuncepeng
Kanguru ingkang sampun dipuncepengi punika limrahipun lajeng disadé
Panganan kanguru siti inggih punika ron-ronan, woh-wohan, saha umbi.
Lübeck Lübeck iku kutha otonom ("Kreisfreie Stadt") kang ana ing Schleswig-Holstein, Jerman Rungokna
Warga ing kutha iki cacahé 213.983 ing taun (2005)
Kutha iki dadi kutha gedhé dhéwé angka 2 ing Sleschwig-Holstein minangka kutha palabuhan utama kang ana ing Jerman
Sasuwéné pirang-pirang abad, Lübeck dadi kutha krajan Liga Hanseatik ("Ratu Hanse")
Amarga kutha iki warisan saka arsitèktur bata Gothik, Lübeck didhaptaraké ing Situs Warisan Donya UNESCO
Dumunung ana ing Kali Trave, Lübeck mapan ing kali Trave, mula kutha iki dadi kutha pelabuhan kang gedhé dhéwé ing Jerman ya iku ana ing tlatah sagara Baltik
Lübeck, diadegaké abad angka 12, kutha iki manten kutha krajan Kota Karajan saka dinasti Hanseatik kang reja nalika abad 16 minangka punjeré dol-tinuku ing Éropa Lor
Papan iki uga dadi punjere dol tinuku maritim (laut) nganti saiki, mligi karo nagara-nagara Nordik
Kutha iki uga tau rusak amarga Perang Donya II, nanging yasan kang gedheéisih wutuh, kaya ta yasan kang diyasa ing abad kaping 15 lan 16
Wangunan iku kaya ta monumèn umum (gapura watu bata Holstentor), gréja lan gudhang kanggo nyimpen uyah, isih diopèni kanthi apik
Lübeck uga nglakoni kekancan lan kerja bareng karo:
Walabi Walabi punika salah setunggaling kéwan ingkang taksih satunggal kulawarga kaliyan kanguru
Walabi kapanggih wonten ing Australia saha ing pulo-pulo ingkang caket Australia
Wonten kathah speciés walabi
Spesies punika dipunklompokaken miturut habitat kados ta semak walabi, walabi kuas, saha walabi watu
Walabi punika kalebet kéwan marsupial atau mamalia ingkang gadhah kanthong
Walabi ingkang nembé lair punika alit sanget saha boten gadhah daya menapa-menapa
Nalika lair, anak walabi lajeng tumuju wonten ing kanthong ibunipun
Wonten ing kanthong punika anak walabi saged dipunjagi saking mengsah
Walabi manggèn wonten ing kanthong ibunipun ngantos pirang-pirang wulan
Walabi ingkang taksih enem katingal katon kados anak kanguru ingkang dipunwastani Joeys
Nalika sampun boten manggén wonten ing kanthong, walabi ugi taksih asring mlumpat tumuju wonten ing kanthong nalika wonten bebaya
Walabi punika dawanipun wonten ingkang ngantos 6 kaki utawi 1,8 mèter
Ukuran punika dipunukur saking sirah ngantos buntut
Walabi gadhah samparan wingking ingkang kuwat
Samparan punika dipun-ginakaken sesarengan nalika mlumpat kanthi jarak ingkang tebih
Nalika walabi rumaos kénging bebaya utawi walabi jaler ingkang nembé tukaran, walabi limrahipun ngginakaken samparan punika kanggé nendhang ingkang kuwat
Nama walabi asalipun saking suku Aborigin Eora wonten ing Sydney
Walabi mangen sumebar wonten ing Australia mliginipun wonten ing tlatah "pedalaman" ingkang kasusun saking watu-watu
Walabi ugi saged dipunpanggi wonten ing "Flinders Ranges Australia Selatan", "Taman Nasional Freycinet Tasmania", saha wonten ing "Taman Nasional Namadgi" saha "Kosciuszko" ing pagunungan Alpen Australia.
Taqiyyuddin An Nabhani Taqiyyuddin An Nabhani (1914 – 11 Dhésèmber 1977) ya iku pelopor saka anané Hizbut Tahrir
Syaikh Taqiyuddin an-Nabhani lair ing Ijzim, tlatah Haifa
Jeneng jangkepé ya iku Muhammad Taqiyuddin bin Ibrahim bin Musthafa bin Ismail bin Yusuf an-Nabhani
Gelar Âan-nabhaniÂ dinisbataké kanggo kabilah Bani Nabhan, wong Arab ing padang sahara ing Palèstina kang padha manggon ing tlatah Ijzim, Haifa ing Palestin Lor
Bapaké ya iku guru ngèlmu-ngèlmu saréngat di Kementerian Pendhidhikan Palèstina
Pendhidhikan kawiwitan kang ditampa saka bapaké, dhèwèké wis apal Quran sakdurungen umur 13 taun
Dhèwèké uga éntuk piwulangan fikih lan basa Arab
Dhèwèké namatake SD ing désane
Ibuné uga nguwasani cabang ngèlmu saréngat saka simbahe ya iku Syaikh Yusuf an-Nabhani
Dhèwèké uga diopeni déning simbahé, Syaikh Yusuf bin Ismail bin Yusuf bin Ismail bin Hasan bin Muhammad Nashiruddin an-Nabhani; sawijining qadhi, penyair, sastrawan, lan ulama gedhé
Dhèwèké ngangsu kawruh babagan pulitik saka simbahe amarga simbahe tau ngalami langsung jaman penguwasa Utsmaniyah
Dhèwèké uga kerep mèlu sesorah lan dhiskusi karo mbahe
Syaikh Taqiyuddin an-Nabhani sakawit cilik wis tansah raket karo babagan-babagan pulitik
Kabèh mau duwé prabawa marang awake dhèwèké
Weruh kaanan iki, simbahe ngongkon bapaké supaya ngirim Taqiyuddin marang Al-Azhar kanggo nerusaké nyinaoni ngèlmu-ngèlmu saréngat
Syaikh Taqiyuddin an-Nabhani namatake pendhidhikan dhasar ing sekolah dhasar nagari ing Ijzim
Dhèwèké banjur nerusaké menyang sekolah menengah ing Akka
Banjur nerusaké ing Tsanawiyah Syariah ing Haifa
Sadurungé ngrampungaké, dhèwèké pindhah menyang Kairo; nerusaké ing Tsanawiyah al-Azhar (padha SMU) taun 1928
Ing taun iku uga dhèwèké éntuk ijazah
Banjur dhèwèké nerusaké menyang Kulliyah Dar al-Ulum ya iku al-Azhar lan ing wektu kang padha dhèwèké uga kuliyah ing Universitas al-Azhar
Kanthi sistem al-Azhar wektu iku, mahasiswa bisa milih syaikh al-Azhar lan nekani halaqah-halaqah basa Arab, fikih, ushul fikih, tapsir
hadis, tauhid, dan ngèlmu-ngèlmu saréngat lainnya
Nalika iku Saikh Taqiyuddin an-Nabhani milih lan mèlu halaqah syaikh al-Azhar kaya kang disaranake déning mbahe, Syaikh Yusuf an-Nabhani; ing antarané mèlu halaqah Syaikh al-Hidhir (al-Akhdar) Husain
Taun 1932 dhèwèké lulus saka Kulliyah Dar al-Ulum lan namatake sekolahé ing al-Azhar as-Syarif
Saksuwenen sinau ing 2 Universitas dhèwèké ketok cerdhas lan tenanan.
Dhèwèké kawentar wong kang duwé pamikir kang jero, penemu kang kuwat, lan argumentasi kang kuwat saben dhiskusi lan forum pamikir; dhèwèké uga tekun, tenanan, lan gedhé kawigatene kanggo ngangsu kawruh lan sinau
Ijazahe dhèwèké ya iku ing antarané: Ijazah Tsanawiyah al-Azhariyah; Ijazah al-Ghuraba saka al-Azhar; Diploma Basa lan Sastra Arab saka Dar al-Ulum; Ijazah sajeroning Peradilan saka Ma'had al-'Ali li al-Qadha', salah siji cabang al-Azhar
Taun 1932 dhèwèké éntuk Syahâdah al-'Âlamiyyah (Ijazah Internasional) Syariah sakaUniversitas al-Azhar as-Syarif kanthi predikat excellent
Sawisé ngrampungaké sekolah ing Dar al-Ulum lan al-Azhar, Syaikh Taqiyuddin an-Nabhani bali menyang Palèstina lan wiwit mulang ing Sekolah Tsanawiyah Negeri lan ing sekolah-sekolah Islam ing Haifa
Aktivitas mulange dilakoni sakawit taun 1932-1938
Taun 1938 dhèwèké makarya ing lapangan Peradilan amarga miturute dhèwèké pendhidhikan lan kabèh aktivitas kang ana kaitane karo kurikulum wis akèh diprabawai Barat saéngga wis nyimpang
Suwalike, babagan peradilan relatif luwih kejaga mula dhèwèké makarya ing Mahkamah Syariah
Taun 1938 dhèwèké dadi Sekretaris Mahkamah ing Bissan, banjur pindhah menyang Taberriya
Syaikh Taqiyuddin an-Nabhani njaluk dadi qadhi
Majelis al-Islami al-A'la lalu sarujuk lan mindhahake dhèwèké menyang Mahkamah Syariah ing Haifa kanggo dadi Kepala Sekretaris (Bâsy Kâtib)
Taun 1940, dhèwèké diangkat dadi asistèn (musyâwir) qadhi tekan taun 1945
Ing taun iki dhèwèké diangkat dadi qadhi ing Ramalah tekan taun 1948
Taun iki uga dhèwèké kepeksa eksodus menyang Syria amarga Palèstina direbut Yahudi
Taun 1948, Ustadz Anwar al-Khatib, ngirim surat njaluk supaya dhèwèké bali menyang Palèstina kanggo dadi qadhi ing al-Quds (Yerusalem)
Mula, sakawit taun 1948 Syaikh Taqiyuddin an-Nabhani dadi qadhi ing Mahkamah Syariah ing al-Quds (Yerusalem)
Déning Kepala Mahkamah Syariah lan Kepala Mahkamah Isti'naf nalika iku, Syaikh Abd al-Hamid as-Sa'ih, Syaikh Taqiyuddin an-Nabhani diangkat dadi anggota Mahkamah Isti'naf
Dhèwèké ing kalungguhan iki tekan taun 1950
Taun 1951 dhèwèké pindhah menyang Amman lan mulang ing Fakultas Ilmu-ngèlmu Islam (Al-Kulliyah al-'Ilmiyyah al-Islâmiyyah) tekan taun 1953
Dhèwèké mulang Tsaqâfah al-Islâmiyyah sawisé éntuk idin saka dekane, ya iku Ustadz Basyir Shiba
Bukune dhèwèké ya iku As-Syakhshiyyah al-Islâmiyyah dadi buku ajar
Sakbaline saka al-Azhar, dhèwèké banget nggatekake upaya pembaratan umat Islam kang dilakokake déning penjajah kaya Inggris lan Prancis
Dhèwèké uga nyambung kontak lan dhiskusi karo para ulama tokoh pergerakan lan tokoh masarakat kanggo yasa manèh umat Islam
Syaikh Taqiyuddin an-Nabhani uga naté ketemu Mujahid Syaikh Izzuddin al-Qasam kanggo ngrancang rencana nentang Inggris lan Yahudi
Direbute Palèstina saka Yahudi taun 1948 mènèhi keyakinan kanggo dhèwèké manawa aktivitas kang terorganisasi lan duwé akar pamikir Islam kang kuwat kang bisa mbalekake kakuwatan lan keagungan umat Islam
Saka iku dhèwèké wiwit nyepakake persiapan kang pas kanggo struktur parté,rujukan pamikir lan liyané
Taun 1950 dhèwèké nulis buku kanggo kapisanan, ya iku Inqâdz Filisthin
Dhèwèké nidhokake manawa Islam wis ana ing Palèstina sakawit abad VII, lan manawa sebab utama mundure amarga umat wis narik awake dhéwé lan nyerahake marang kekuasaan penjajah
Taun 1950, dhèwèké arep nekani KTT Kebudayaan Liga Arab ing Alexandria, Mesir, nanging ora éntuk lunga.
Padahal, Mantri Pendidikan lan Qadhi Qudhat (Hakim Agung) wektu iku, Syaikh Muhammad al-Amin as-Sanqaythi wis nyarujuki
Akhire dhèwèké ngirim kanggo para peserta KTT lan banjur kawentar kanthi jeneng Risâlah al-'Arab
Dhèwèké ngandakake manawa misi kang bener lan hakiki saka Arab ya iku Islam; mung ing sakdhuwure asas Islam pamikir pulitik umat Islam akan bisa dijupuk
Nanging ora ana respon saka anggota KTT
Mula kabèh mau sansaya ngyakinake dhèwèké manawa yasa parté pulitik menjadi prakara kang sangat urgen
Saka iku,akir 1952 lan awal 1953, kabèh persiapan diwujudake sajeroning tataran praktis, banjur Hizbut Tahrir (HT) didegake ing al-Quds
Nanging pamarintah Yordania nglarang anané HT amarga dianggep ilegal
Taun 1953, jaman kabinèt Tawfiq Abdul Hadi (alm.), Syaikh Taqiyuddin an-Nabhani karo Ustadz Dawud Hamdan ditangkep ing al-Quds; sawatara Munir Syaqir lan Ghanim Abduh ditangkep ing Amman; banjur Dr
Abd al-Aziz al-Khiyath uga ditangkep; lan kabèh dilebokake kunjara
Nalika iku, HT bisa ngyakinake wakil rakyat lan pejabat kabinèt ing Amman
Akhire sekelompok wakil rakyat, pengacara, pebisnis, lan wong kang duwé kedudukan ngirimake petisi supaya Syaikh Taqiyuddin lan kolegane dibebasake
Wulan November 1953, Syaikh Taqiyuddin an-Nabhani pindhah menyang Damaskus lan nyebarake dakwah
Nanging, sawijining dina intelijen Syiria nggawa dhèwèké menyang wates Syria-Lebanon
Saka bantuan Mufti Lebanon, Syaikh Hasan al-'Alaya, akhire dhèwèké éntuk idin kanggo lumebu Lebanon
Dhèwèké nyebarake pamikir ing Lebanon kanthi gampang tekan taun 1958, ya iku nalika pamarintah Lebanon wiwit ngrusak uripé dhèwèké amarga ngrasakake bebaya saka pemikirane dhèwèké
Akhire, dhèwèké pindhah saka Beirut menyang Tharablus lan kepeksa ngowahi penampilane supaya gampang mimpin HT
Saksuwene iku dhèwèké tansah nyekel Qiyadah (Kepemimpinan) HT
Dhèwèké uga tansah "update" berita saka koran, médhia, radio, lan liya-liyané; banjur nulis analisis pulitik lan disebarake nganggo atas nama HT
Dhèwèké sedo tanggal 1 Muharam 1398 H utawa 11 Dhésèmber 1977 M
Jisime dimakamke ing pemakaman Syuhada' al-Auza'i, Beirut
Peninggalane dhèwèké ya iku wujud parté (Hizbut Tahrir) kang solid.
Chansung Chansung ingkang gadhah asma lair Hwang Chansung inggih punika vokalis lan rapper 2PM Boybaand Koréa
Chansung, gadhah sebatan Perry, amargi ingkang paling alit ing grup punika
Chansung gesangipun sami kaliyan Junho nanging piyambakipun naté gagal
Lajeng Chansung dherek audisi malih lan gadhah gelar wonten 2PM.Sanèsipun dados penyanyi, Hwang Chansung ugi dados modhél
Chansung inggih punika tiyang ingkang nomer satunggal ingkang dipuneliminasi saking JYP’s Superstar Survival.
Jalak bali Jalak Bali gadhah nama Latin "Leucopsar rothschildi"
Jalak bali punika nama aslinipun "curik bali"
Peksi jalak bali punika dawanipun boten langkung saking 25 cm
Kajawi punika ciri sanèsipun inggih punika wulunipun ingkang pethak resik saha wonten ing pucuking buntut saha lar awerna cemeng
Jalak bali gadhah warni biru wonten ing sakupengipun soca saha sikil
Werni punika sangsaya ndamel peksi jalak bali katingal saé
Jalak bali kathah dipunremeni tiyang amargi swantenipun ingkang saé
Jalak bali punika salah satunggaling kéwan éndemik amargi namung saged kapanggih wonten ing Bali
Nanging wonten ugi jalak bali ingkang gesang wonten ing panggènan sanès, punika amargi jalak bali sampun dipuntengkaraken
Nanging jalak bali ingkang dipuntengkaraken punika namung manggèn wonten kandhang
Panggènan punika kados ta wonten ing Éropah, Jepang, Jawa
Jalak bali kalebet kéwan ingkang langka amargi kathah ingkang mburu, kejawi punika lingkungan ingkang risak wonten ing Taman Nasional Bali Kilèn
Miturut panalitèn, cacahipun peksi punika namung kantun welasan
Mangsa kawin jalak bali punika nalika wulan Oktober ngantos November
Jalak bali ndamel susoh wonten ing wit-witan ingkang inggilipun kirang saking 175 cm
Jalak bali punika remen semak saha wit-witan ing panggènan ingkang wiyar saha caket kaliyan wana ingkang ngrembuyeng
Nalika rumuyin jalak bali asring ndamel susoh wonten ing kebon klapa sawit caket griya-griya pandhudhuk
Karemenan gesang wonten ing panggènan-panggènan punika ingkang ndadosaken peksi jalak bali gampil dipuncepeng tiyang
Kanggé njagi populasi jalak bali supados boten cures kedah dipuntengkaraken saha njagi habitat jalak bali
Nalika taun 1991 jalak bali dados lambang fauna Provinsi Bali.
F(x) (grup musik) F(x) (Koréa: 에프 엑스) inggih punika "gilrband" saking Koréa Kidul
F(x) gadhah 5 anggota ingkang dipunbentuk déning SM Entertainment ing taun 2009
Asma punika dipunpundhut saking notasi matématika ingkang ngadahi mupangat, "f" tegesipun "kembang" lan "x" punika nglambangaken kalih kromosom X wadon
Grup punika gadhah debut kaping satunggal ing tanggal 1 September 2009 kaliyan single digital 라차타 (LA cha TA)
F(x) gadhah anggota kaya ta 빅토리아 (Victoria), 엠버 (Amber), 루나 (Luna), 설리 (Sulli), lan 크리스탈 (Krystal)
Krystal Jung punika anggota ingkang nomer satunggal ing SM Entertainment ing taun 2000
Sulli Choi gadhah debut setungalipun dados aktris lare ing taun 2005 nalika dipunpundhut kanggé main dados Putri alit Sun-hwa ing drama televisi SBS
Krystal Jung Krystal Jung inggih punika anggota saking F(x) utawi golongan girlband saking Seoul, Koréa Kidul
F(x) piyambak dipundamel déning SM Entertainment ing taun 2009
Piyambakipun inggih punika gadhah saderek saking Jessica SNSD/Girls Generation
Piyambakipun gabung kaliyan anggota F(x) sanèsipun inggih punika Victoria Song, Amber, Sulli, lan Luna.Ingkang dados ketua inggih punika Victoria
Merlion Merlion inggih punika reca satunggaling ikon Wisata Singapura
Reca Merlion dumunung wonten ing Merlion Park
Reca punika dipunyasa ing taun 1972 ingkang gadhah inggil 8,6 mèter, lokasinipun ing ngajenging lèpèn Singapura
Merlion dipunrancang supados dados lambang Singapore Tourist Promotion Board (STPB) Ing taun 2002 reca dipunpindhah saking panggènan aslinipun inggih punika saking Merlion Park ing sisih One Fullerton, dados ing ngandhap Marina Bay
Miturut Sajarah Melayu, nama Singapura dipunpendhet saking Sang Nila Utama, pangèran Melayu saking Palembang wiwit abad kaping-14
Nalika Sang Nila Utama lelayaran ing seganten, tumunten wonten lésus ingkang andadosaken praunipun kandhas wonten ing pulo
Sawekdal ing pulo punika, Sang Nila Utama ningali kéwan ingkang wujudipun mèmper kados singa
Pramila papan punika dipunparingi nama Singapura (tegesipun "kitha singa)
Merlion dipunrancang déning Mr
Fraser Brunner, anggota panitiya suvenir lan kurator ing Van Kleef Aquarium
Ndhas singa nglambangaken singa ingkang naté dipuntingali déning Pangèran Sang Nila Utama ingkang wonten ing “Sajarah Melayu”
Wuntut iwak Merlion nglambangaken kitha dangu Temasek (tegesipun seganten ing basa Jawi)
Kanthi inggil 8,6 mèter lan bobot 70 ton, reca Merlion dipunyasa saking campuran semèn déning seniman Singapura, almarhum Mr
Reca Merlion ingkang kalih langkung alit, ingilipun 2 mèter, lan 3 bobot ton, ugi dipunyasa déning Mr
Merlion dipunyasa dados lambang kanggé nyambut sedaya wisatawan ing Singapura.” Wekdal punika, cacahipun wisatawan ingkang mirsani Merlion sampun wonten langkung saking satunggal yuta saben taunipun
Panggènanipun reca ingkang énggal inggih punika ing sisih One Fullerton, inggih punika taman ingkang wiyaripun 2.500 mèter pesagi ingkang nembé dipunyasa.
Kwik Kian Gie Kwik Kian Gie (Hanzi: 郭建義, pinyin: Guo Jianyi) (#ALIH) inggih punika satunggalipun ahli èkonomi lan pulitikus Indonésia ingkang taksih gadhah trah Tionghoa
Panjenenganipun njabat dados Mantri Koordinator Ékonomi (1999-2000) lan Mantri Perencanaan Pembangunan Nasional & Ketua Bappenas (2001-2004)
Panjenenganipun kalebet funsionaris PDI-Perjuangan
Kwik naté kuliyah ing Fakultas Ékonomi Universitas Indonésia
Salajengipun Kwik kuliyah ing "Nederlandsche Economische Hogeschool", Rotterdam, Walanda
Ing kutha punika panjenengaipun kepanggih kaliyan Dirkje Johanna de Widt, priyantun èstri Rotterdam ingkang salajengipun dados garwanipun
Kalih saking tiga putranipun miyos ing kutha wau
Lulus saking "Nederlandsche Economische Hogeschool" nalika taun 1963, panjenenganipun langsung kondur dhateng Indonésia, nanging nyambut damel rumiyin minangka asistén atase kabudayan lan panerangan ing kadutaan ageng Républik Indonésia ing Den Haag
Panjenenganipun nyabut damel ing mrika namung satunggal taun dangunipun
Salajengipun, panjenenganipun dados dhirektur "NV Handelsonderneming IPILO", Amsterdam
Taun 1970 panjenenganipun kondur dhateng Indonésia, lan naté nganggur ngantos satunggal taun sadèrèngipun nyobi jagad bisnis lan damel PT Indonésian Financing & Investment Company
Panjenenganipun ugi naté dados pandheganipun perusahaan sanèsipun
Salajengipun panjenenganipun nilar jagad bisnis ing taun 1987, sanajan ngantos taun 1990 namanipun taksih kaserat minangka dhirektur utami PT Altron Niagatama Nusa
Rizal Ramli (#ALIH) inggih punika Mantri Koordinator babagan Perékonomian Républik Indonésia lan Mantri Keuangan ing Kabinèt Persatuan Nasional nalika papréntahanipun Présidhén Abdurrahman Wahid
Karieri Rizal ing papréntahan dipunwiwiti nalika Présidhén Abdurrahman Wahid ndadosaken Rizal njabat Kepala Badan Urusan Logistik (Bulog) nalika April 2000
Sasampunipun punika, panjenenganipun pinitados njabat Mantri Koordinator Perèkonomian (Agustus 2000-Juni 2001) lan Mantri Keuangan (Juni-Juli 2001)
Nalika dados Menko Perèkonomian, Rizal Ramli ugi ngrangkep njabat pinten-pinten kalungguhan ingkang wigati lan strategis minangka mbudi daya pamulihan perèkonomian ingkang krisis amargi krisis monétér
Ing antawiwipun inggih punika dados Ketua Kebijakan Sektor Keuangan (KKSK) lan Ketua Tim Keppres 133 kanggé renegosiasi listrik swasta
Ingkang pungkasan, panjenenganipun kacathet minangka wakil pamaréntah ing PT Semen Gresik Tbk minangka Présidhèn Komisaris (September 2006 – Juni 2008)
Rizal Ramli punika salah satunggalipun tokoh misuwur ing babagan ékonomi, akadhemisi, lan tilas mantri
Panjenenganipun kuliyah ing Institut Teknologi Bandung kanthi mendhet studi fisika ngantos pikantuk gelar Dhoktor Ékonomi ing Universitas Boston Amérikah Sarékat
Rizal kagolong tokoh ingkang kritis anggénipun paring panyaruwé dhumateng kabijakan pamaréntah ingkang boten mihak rakyatipun
Ngantos panjenenganipun naté dipuntahan nalika wekdal papréntahanipun Présidhén Soeharto amargi boten sarujuk sanget manawi Soeharto dados présidhén malih
Mukti Ali Abdul Mukti Ali (#ALIH) inggih punika tilas Mantri Agami Kabinèt Pembangunan II périodhe 1973-1978
Awit yuswa wolung taun, Mukti sampun sekolah pendidikan Walanda ing HIS
Nalika yuswa 17 taun, panjenenganipun nglajengaken pendidikan ing Pondhok Pesantren Termas, Kediri, Jawa Wétan
Mukti Ali lajeng nglajengaken pendidikanipun ing India sasampunipun wekdal Perang Donya II
Panjenenganipun nglajengaken sekolah Islam ing India lan pikantuk gelar dhoktor ing taun 1952
Sasampunipun punika, panjenenganipun nglajengaken malih studinipun dhateng Universitas McGill, Montreal, Kanada kanthi mendhet gelar MA
Wekdal gesangipun, Mukti Ali sampun nyerat buku kados: "Beberapa Persoalan Agama Dewasa ini", "Ilmu Perbandingan Agama di Indonésia", "Muslim Bilali dan Muslim Muhajir di Amérika", "Ijtihad dalam Pandangan Muhammad Abduh", "Ahmad Dahlan", "Muhammad Iqbal", "Ta`limul Muta`alim versi Imam Zarkasyi", "Memahami Beberapa Aspek Ajaran Islam", "Asal-usul Agama", lan "Alam Pikiran Islam Modern di India dan Pakistan"
Mukti Ali misuwur minangka tokoh pambaharu Islam ingkang mlopori liberalisme pamikiran Islam ing jaman Indonésia modern
Sasanèsipun minangka panggagas liberalisme Islam ing Indonésia, panjenenganipun ugi misuwur minangka tokoh ingkang moderat lan pluralis
Abdul Mukti Ali tilar donya ing yuwa 81 taun nalika tanggal 5 Mèi 2004 ing Yogyakarta
Joe Jonas Joe Jonas ingkang gadhah asma lair Joseph Adam Jonas inggih punika penyanyi
Saderengipun dados penyanyi Joe gadhah kekajengan badhé dados pelawak lan badhé audisi kanggé acara komedi sketsa.
Joe lair tanggal 15 Agustus 1989 ing Casa Grande, Arizona, Amérikah Sarékat
Sapanunggalipun dados penyanyi, Joe inggih punika musisi, aktor, lan penari
Piyambakipun inggih punika laré saking Denise ingkang ugi dados penyanyi lan Paul Kevin Jonas, Sr, pangripta tembang ugi musisi
Joe gadhah saderek Nick Jonas lan Kevin Jonas
Tiga-tiganipun gadhah grup band pop-rock ingkang dipunparingi asma Jonas Brothers dan pacar Demi Lovato.
Rangkong papan Rangkong Papan ngggadhahi nama Latin "Buceros bicornis" punika spésies ingkang paling ageng saking suku peksi Bucerotidae
Rangkong papan ingkang sampun diwasa gadhah ukuran ingkang ageng sanget, dawanipun ngantos 160 cm
Peksi Rangkong papan punika gadhah wulu ingkang warninipun cemeng, saha tamduk kuning-cemeng wonten ing nginggilipun cucuk ingkang ageng saha awerni kuning
Kulit rainipun awerni cemeng kanthi wulu ing jangganipun ingkang awerni kuning radi coklat
Wulunipun buntut peksi Rangkong papan punika gadhah warni pethak kanthi garis cemeng kandel wonten ing tengahipun
Sungu manuk Rangkong papan punika gadhah bolongan
Peksi Rangkong papan ingkang wadon ukuranipun langkung alit tinimbang ingkang jaler
Peksi rangkong papan jaler saha rangkong wadon saged dipunbèntenaken saking mripatipun
Mripat peksi rangkong papan wadon punika awerni biru, déné ingkang jaler gadhah mripatipun awerni abrit
Pakan peksi Rangkong papan inggih punika woh-wohan, kéwan ingkang ukuranipun alit, peksi, gegremet, saha reptil
Peksi rangkong papan punika gadhah sipat monogami, tegesipun manuk rangkong papan punika namung gadhah satunggal pasangan
Peksi rangkong papan gadhah susoh wonten ing salebetipun wit
Populasi peksi Rangkong papan sumebar wonten ing wana tropis ing nagara India, Republik Rakyat Cina, Indocina, Nepal, Bhutan, Ujung Malaysia saha wonten ing pulo Sumatra, Indonésia
Wonten ing Indonésia, Manuk Rangkong papan punika dipunreksa wonten ing Taman Nasional Gunung Leuser.
Hidetoshi Nakata Hidetoshi Nakata (中田 英寿 "Nakata Hidetoshi"; #ALIH) yaiku manten juru main bal-balan saka Jepang
Nakata yaiku juru main saka Jepang kang paling misuwur lan uga dadi juru main Asia paling apik
Main ana ing posisi glandhang, karier profesionalé kang nganti 11 taun, dhèwèké wis main ana ing nagara Jepang, Italia lan Inggris
Dhèwèké uga wis mbéla tim nasional bal-balan Jepang ana ing Piala Donya 1998, 2002, lan uga 2006